**Referat fra medlemsmøte i Jarlsberg Rotary Klubb 24.09.2025**

Fremmøte : 24 medlemmer og 1 gjest. Fremmøteprosent: 52

**Saker:**

1. Presidenten ønsket medlemmer og en gjest velkommen.
2. Presidenten oppsummerte kort resultatet av «Konsert 2025». Det ble solgt 76 billetter (+ 3 ikke betalende gjester fra SiV). I tillegg til inntektene fra billettsalget var det også inntekter fra «barsalget» av drikke som verten av lokalet (Thore Sande) lot tilfalle prosjektet, og Per-Erik fra sin lomme rundet av inntekten opp til kr. 25.000. Det ble opplyst at tre andre rotaryklubber har samlet inn kr.14.000 til sammen til Kompis-prosjektet. Vår klubbs bidrag skal klubben være svært godt fornøyd med, og alle tilbakemeldingene på arrangementet har vært svært gode, noe ukrainernes bidrag med fingermat i pausen og ikke minst musikernes musikalske bidrag skal ha en stor del av æren for.
3. Dag Carlstedt redegjorde for forslaget om en ekstra dugnad. Det har vært et ønske fra klubben, noe som fremkom av medlemsundersøkelsen tidligere. Vi er ønsket velkommen til å hjelpe til med vedlikehold av området rundt Oseberghaugen. Det er aktuelt til våren ( i slutten av april) og blir administrert av Tønsberg kommune. Det var enighet i forsamlingen om å støtte dette.
4. Dagens foredrag var ved Odd Rønning med tittel: «Kvinner og menns innsats i Norge under krigen». En gripende beretning fra en som hadde et nært forhold til mange av disse menneskene bl.a. gjennom intervjuer.
5. Som vanlig ble møtet avsluttet med loddtrekning, og denne kvelden var det

Svanhild Østby som var den heldige vinner.

Per Aas

Sekretær